WHAUP เข้าซื้อหุ้น 47.31% กิจการประปาในเวียดนาม มูลค่าราว 31.9 ลบ.
WHAUP เข้าซื้อหุ้น 47.31% กิจการประปาในเวียดนาม มูลค่าราว 31.9 ลบ.
28 มี.ค. 2562

บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP เปิดเผยว่า วันนี้(28มี.ค.62) บริษัท ดับบลิวเอชเอยูพี เหงะอาน จอยท์ สต็อค (ซึ่งเป็นบริษัทย่อย)ได้เข้าซื้อหุ้นร้อยละ 47.31% ในบริษัท Cua Lo Water Supply Joint Stock Company(“ Cua Lo”) ประเทศเวียดนาม ซึ่งเป็นหนึ่งในผู้ดำเนินธุรกิจจัดจำหน่าย น้ำประปาในจังหวัด เหงะอาน โดยมีมูลค่าซื้อขายรวม 23,455.52 ล้านดองเวียดนาม หรือประมาณ 31.9 ล้านบาท
การลงทุนดังกล่าวนับเป็นอีกกาวที่สำคัญทางธุรกิจสำหรับ WHAUP  ในการขยายธุรกิจด้านสาธารณูปโภคไปยังต่างประเทศ โดยเฉพาะประเทศในแถบ CLMV  ซึ่งเป็นพื้นที่เป้าหมายการลงทุนของ WHAUP ในระยะยาว นอกจากนี้ยังสอดคล้องกับแผนการขยายธุรกิจด้านสาธารณูปโภคไปยังพื้นที่ภายนอกนิคมอุตสาหกรรมของทางกลุ่ม WHA  อีกด้วย
สำหรับ Cua Lo ก่อตั้งเมื่อปี 2541 เป็นหนึ่งในผู้ผลิตและจัดจำหน่ายน้ำประปาในจังหวัด เหงะอาน ปัจจุบันมีกำลังการผลิตน้ำประปาทั้งสิ้น 3,000 ลูกบาศก์เมตรต่อวัน และกำลังอยู่ในช่วงขยายกำลังการผลิตเป็น 13,000 ลูกบาศก์เมตรต่อวัน โดยคาดว่าจะดำเนินการแล้วเสร็จภายในไตรมาส 2/62 นี้